ইরাবতী_ডলফিন
সংরক্ষণ
ইউএনইপি-সিএমএস-এর স্বাদুপানির ইরাবতী ডলফিন সংরক্ষণ সংক্রান্ত কর্মপরিকল্পনায় উল্লেখ করা হয়েছে যে সংরক্ষিত এলাকার বহুমুখী ব্যবহার স্বাদুপানির জনসংখ্যাকে বাঁচাতে গুরুত্বপূর্ণ ভূমিকা রাখবে। এই প্রজাতিটির সীমাবদ্ধ এলাকার প্রতি আকর্ষণের কারণে সংরক্ষিত এলাকাগুলো এদের সংরক্ষণ ও রক্ষণাবেক্ষণের একটি কার্যকরী হাতিয়ার হতে পারে। ইরাবতী ডলফিন যেন বাইক্যাচ অর্থাৎ জেলের অনিচ্ছাকৃত ভাবে জালে আটকে না যায় সেজন্য কর্মপরিকল্পনায় কিছু কৌশলের বর্ণনা দেয়া হয়েছে যেগুলোর মধ্যে আছেঃ নিয়ন্ত্রিত। দেয়া। ব্যবহারের জন্য ফি কমিয়ে ডলফিনের ক্ষতি করে না এমন নিরাপদ গিয়ার ব্যবহারে উৎসাহিত করা। ইরাবতী ডলফিন বন্য প্রাণীর পরিযায়ী প্রজাতির সংরক্ষণের কনভেনশনের ( সিএমএস) অ্যাপেন্ডিক্স ১ এবং অ্যাপেন্ডিক্স ২ উভয়েই তালিকাভুক্ত। সমগ্র বা এক বিশাল অঞ্চলে এই প্রজাতির বিলুপ্তির আশঙ্কা এবং এই প্রজাতির সংরক্ষণ, এদের বাসস্থান সংরক্ষণ, এদের পরিযান বা ভ্রমণের সময় বাঁধা কমানো, এদের জন্য ঝুঁকিপূর্ণ বিষয় নিয়ন্ত্রণের জন্য সিএমএস-এর উদ্যোগের কারণে এটি অ্যাপেন্ডিক্স ১ এবং এর শোচনীয় সংরক্ষণ অবস্থা অথবা আন্তর্জাতিক প্রতিষ্ঠানের চুক্তির মাধ্যমে গুরুত্বপূর্ণ উন্নতি সম্ভব বলে প্রজাতিটি অ্যাপেন্ডিক্স ২ এ তালিকাভুক্ত। এই প্রজাতিটি মেমরান্ডাম অফ আন্ডারস্ট্যান্ডিং ফর দা কনজারভেশন অফ সিটাসিয়ান্স অ্যান্ড দেয়ার হ্যাবিট্যাটস ইন দা প্যাসিফিক আইল্যান্ড রিজিওন (এমওইউ) এর ও আওতাভুক্ত। ; জাতীয় উদ্যোগ স্থানীয় ইরাবতী ডলফিনের জনসংখ্যা কমে যাওয়া বন্ধ করতে জাতীয় পর্যায়ে বেশকিছুউদ্যোগ নেয়া হয়েছে: সুন্দরবনের তিনটি বন্যপ্রাণী অভয়াশ্রমের মোট ১৩৯৬৯৯ হেক্টর জায়গা ইরাবতী ডলফিনের বাসস্থান হিসেবে চিহ্নিত, যা আবার ওয়ার্ল্ডও হেরিতেজ সাইট। বাংলাদেশের বন ও পরিবেশ মন্ত্রণালয় এবং Wildlife Conservation Society একসাথে কাজ করে অবশিষ্ট ৬০০০ ডলফিনের জন্য নিরাপদ বাসস্থান বানানোর চেষ্টা করছে। ক্যাম্বডিয়ান ফিশারী আইনের আওতায় বিপদগ্রস্ত প্রজাতি ইরাবতী ডলফিন সম্পূর্ণভাবে সুরক্ষিত। ২০০৫ সালে World Wide Fund For Nature (ডব্লিউডব্লিউএফ) সরকার এবং স্থানীয় গোষ্ঠীগুলোর সহায়তায় ক্যাম্বডিয়ান মেকং ডলফিন সংরক্ষণ প্রকল্প গড়ে তোলে। এই প্রকল্পের উদ্দেশ্য হচ্ছে সংরক্ষণ কার্যক্রম, গবেষণা এবং শিক্ষার মাধ্যমে অবশিষ্ট ইরাবতী ডলফিনদের রক্ষা করা। ২০১২ সালের জানুয়ারি মাসে ক্যাম্বডিয়ান ফিশারীজ অ্যাডমিনিস্ট্রেশন, কমিশন ফর কনজারভেশন অ্যান্ড ডেভেলপমেন্ট অফ মেকং রিভার ডলফিন ইকো-ট্যুরিজম এবং ডব্লিউডব্লিউএফ একত্রে কাজ করার জন্য এবং মেকং নদীর ডলফিন সংরক্ষণের রোডম্যাপ বাস্তবায়নের জন্য ‘’মেকং নদীর ইরাবতী ডলফিন সংরক্ষণ সংক্রান্ত ক্রাতি ঘোষণা’’- এ স্বাক্ষর করে। ২০১২ সালের ২৪ আগস্টে ক্যাম্বডিয়ান সরকার পূর্ব ক্রাতি প্রদেশ থেকে লাওসের সীমান্ত পর্যন্ত মেকং নদীর টানা ১৮০ কিমি. এলাকাকে সংরক্ষিত মৎস্য আহরণ এলাকা হিসেবে ঘোষণা করে। ফলে সাধারণ প্রক্রিয়ায় মাছ ধরার সুযোগ থাকলেও ভাসমান বাড়ি, মাছ ধরার খাঁচা এবং গিলনেটের ব্যবহার নিষিদ্ধ হয়ে যায়। বিশেষত ডলফিনদের সুরক্ষার জন্য রিভার গার্ডরা একটি নিরাপত্তার তথ্যজাল (নেটওয়ার্ক) বানিয়ে এই এলাকা পাহারা দেয়। ইরাবতী ডলফিন (স্নাবফিন ডলফিনের সাধারণ নামের অধীনে, এর সাথে বৈজ্ঞানিক নামের ভুল বানান লেখা রয়েছে ‘'Oreaella brevezastris'') ভারতীয় বন্যপ্রাণী সংরক্ষণ আইনে অন্তর্ভুক্ত, এটি শিডিউল ১-এ অন্তর্ভুক্ত, যা এই প্রজাতির হত্যা, বহন ও বিক্রি নিষিদ্ধ করে। ২০০০ সালে বঙ্গোপসাগর এবং চিহিকা লেকের মধ্যে সংযোগ একটি নতুন স্থাপনের জন্য গৃহীত এক বিশাল পুনরুদ্ধার কর্মসূচি সফল হওয়ায় লেকের বাস্তুতন্ত্র পুনরুদ্ধার করা গেছে এবং লেকের পানির লবণাক্ততার পরিমাণ নিয়ন্ত্রণ করা যাচ্ছে, যার ফলে ইরাবতী ডলফিনের সংখ্যা বেড়েছে, কেননা এর ফলে তাদের খাদ্য তালিকার মাছ, চিংড়ী ও কাঁকড়ার সংখ্যাও বেড়েছে। স্থানীয় সংরক্ষণবিদগণ বেরাম্বাই জঙ্গল এবং এর সাথে সংলগ্ন জলাশয় সংরক্ষণের জন্য চাপ সৃষ্টি করছে। কানাডিয়ান সংরক্ষনবিদ ইয়ান বেয়ার্ড লাওসের অন্তর্গত মেকং নদীর অংশে গবেষণার জন্য লাও মৎস্যজীবী সম্প্রদায় এবং ডলফিন সংরক্ষণ প্রকল্প চালু করেন। এই প্রকল্পের অংশ থেকে জালে আটকে যাওয়া ডলফিন মুক্ত করতে গিয়ে ক্ষতিগ্রস্ত জালের জেলেদের ক্ষতিপূরণ দেয়া হত। অধিকাংশ ডলফিন নিহত হওয়ায় অথবা লাওসের প্রতিবেশী রাষ্ট্রে গমন করায় এই প্রকল্পের পরিসর বৃদ্ধি করে ক্যাম্বডিয়া পর্যন্ত নেয়া হয়েছিল। সাই ফ্যান ডন জলাশয় প্রকল্প সফলভাবে নদীর সম্প্রদায়গুলোকে সংরক্ষিত অঞ্চল থেকে দূরে থাকতে উৎসাহিত করেছিল এবং কখন ও কীভাবে মাছ ধরা হবে তা তদারকির জন্য নিয়ম প্রতিষ্ঠা করেছিল। ২০০৫ সালে মৎস্য বিভাগ মিংগুন এবং ক্যাউক্ম্যাউং এর মধ্যে ইরাবতী নদীর ৭৪ কিমি. অংশ জুড়ে ইরাবতী ডলফিনের জন্য সংরক্ষিত অঞ্চল প্রতিষ্ঠা করে। সংরক্ষণ কার্যক্রমের মধ্যে রয়েছে- ফেঁসে যাওয়া ডলফিনকে বাধ্যতামূলক মুক্তকরণ, ডলফিন ধরা বা হত্যা এবং আংশিক বা সম্পূর্ণ অংশ নিয়ে বাণিজ্যের উপর নিষেধাজ্ঞা, কারেন্ট জাল এবং ৩০০ ফুটের অধিক দীর্ঘ বা ৬০০ ফুটের কম ফাঁকা স্থান বিশিষ্ট গিলজালের উপর নিষেধাজ্ঞা। পারদ বিষক্রিয়া এবং স্বর্ণ উত্তোলনের সাথে জড়িত কার্যকলাপের কারণে আবাসস্থলের ক্ষতি প্রতিরোধ করা হয়েছে । ২০০০ সালে মালাম্পায়া সাউন্ডকে সংরক্ষিত সমুদ্র উপকূল দাবী করা হয়েছিল। এটি একটি সংরক্ষিত এলাকা হিসেবে প্রাপ্য সম্ভাব্য সর্বনিম্ন অগ্রাধিকার। মালাম্পায়া সাউন্ডের বাস্তুসংস্থান অধ্যয়নের প্রকল্পের উদ্যোগ নিয়েছিল ডব্লিউডব্লিউএফ। এতে কারিগরি সহায়তা দিয়েছিল টায়টায়-এর শহর কর্তৃপক্ষ এবং মালাম্পায়া পার্ক ব্যবস্থাপনা কর্তৃপক্ষ অনিচ্ছাকৃতভাবে ইরাবতী ডলফিন জালে আটকে যাওয়া প্রতিরোধে মৎস্য আহরণ সংক্রান্ত নীতিমালার উন্নয়ন সাধন করেছে। মাছ ধরার গিয়ারের উপর গবেষণা ও ডলফিন রক্ষার্থে এদের উন্নয়ন করা হয়েছিল। এই প্রকল্পটি ২০০৭ সালে সমাপ্ত হয়। ২০০৭ সালে, কোরাল ট্রাইএঙ্গেল ইনিশিয়েটিভ নামে একটি নতুন যৌথ উদ্যোগ শুরু হয়, যার উদ্দেশ্য হল মালাম্পায়া সাউন্ডের ইরাবতী ডলফিনের জনসংখ্যাসহ সামুদ্রিক এবং উপকূলবর্তী সম্পদ রক্ষায় সাহায্য করা। ২০০২ সালে, সামুদ্রিক ও উপকূলীয় সম্পদ বিভাগকে থাই জলসীমায় দুর্লভ জলজ প্রাণী যেমন ডলফিন, তিমি এবং কচ্ছপ রক্ষার দায়িত্ব দেয়া হয়। ডলফিনদের নিরাপত্তার স্বার্থে প্রহরী জলযানগুলো নিশ্চিত করে যে সবধরনের নৌকা ডলফিন থেকে ৩০ মিটার দূরে থাকবে এবং ডলফিনের ঝাঁকের সাথে কোনরূপ তাড়া করা বা প্রতিযোগিতা করা যাবে না। প্রাচীনবাড়ি প্রদেশের ব্যাং প্যাকং নদীতে কর্তৃপক্ষ একটি নির্দিষ্ট এলাকায় অনেক জেলেকে চিংড়ী মাছ ধরা থেকে বিরত করেছে এবং পর্যটকদের ডলফিন দেখানোর জন্য ৩০ থেকে ৪০টি মাছ ধরার নৌকাকে সংস্কার করেছে। ত্রাত প্রদেশের উপকূলে তিন বছরে প্রায় ৬৫টি মৃত ইরাবতী ডলফিন পাওয়া গেছে। স্থানীয় একটি মৎস্য সংক্রান্ত শিল্প প্রতিষ্ঠানকে এই ডলফিনগুলোর মৃত্যুর জন্য দায়ী করা হয়েছে। ২০০৮ সালে বনাঞ্চল বিভাগ এবং সারাওয়াক ফরেস্ট্রি কোঅপারেটিভ সান্তুবং এবং দামাই (কুচিং জলাভূমি) এর মধ্যে ইরাবতী ডলফিনদের জন্য একটি সংরক্ষিত এলাকা গড়ে তুলে। এরপর তারা মিরিতে অনেকগুলো উপকূলকে সংরক্ষিত এলাকা হিসেবে গড়ে তোলার উদ্যোগ নেন। সংরক্ষণ নীতিমালার মধ্যে ডলফিন ধরা বা হত্যা, সম্পূর্ণ বা আংশিক অংশ নিয়ে বাণিজ্য, গিলনেটের ব্যবহারের উপর নিষেধাজ্ঞা জারি করা হয়। সারাওয়াক সেলের (Sarawak Shell) অর্থ সহায়তায় সরকার সারাওয়াক মালয়েশিয়া বিশ্ববিদ্যালয়ে এই প্রজাতির উপর ছোট এবং মাঝারি আকারের গবেষণা শুরু করে।